CELEX: 32011R0356
Language: el
Date: 2011-04-12 00:00:00
Title: Εκτελεστικός κανονισμός (ΕΕ) αριθ. 356/2011 της Επιτροπής, της 12ης Απριλίου 2011 , ο οποίος τροποποιεί τον κανονισμό (ΕΕ) αριθ. 447/2010 για την προκήρυξη διαγωνισμού πώλησης αποκορυφωμένου γάλακτος σε σκόνη

13.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 356/2011 ΤΗΣ ΕΠΙΤΡΟΠΉΣ
   της 12ης Απριλίου 2011
   ο οποίος τροποποιεί τον κανονισμό (ΕΕ) αριθ. 447/2010 για την προκήρυξη διαγωνισμού πώλησης αποκορυφωμένου γάλακτος σε σκόνη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για την ίδρυση της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 43 στοιχεία στ) και ι) σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Το άρθρο 1 του κανονισμού (ΕΕ) αριθ. 447/2010 της Επιτροπής (2) προβλέπει ότι το αποκορυφωμένο γάλα σε σκόνη που εισέρχεται στο απόθεμα πριν από την 1η Νοεμβρίου 2009 είναι διαθέσιμο προς πώληση με διαδικασία διαγωνισμού. Για λόγους σαφήνειας, κρίνεται σκόπιμο να καθοριστεί η μονάδα μέτρησης στην οποία πρέπει να αναφέρεται η προτεινόμενη τιμή.
            
         
               (2)
            
            
               Το άρθρο 2 του κανονισμού (ΕΕ) αριθ. 447/2010 προβλέπει ότι προσφορές για τους επιμέρους διαγωνισμούς πρέπει να υποβάλλονται την πρώτη και την τρίτη Τρίτη κάθε μήνα. Η τρέχουσα κατάσταση στην αγορά γαλακτοκομικών προϊόντων επιτρέπει τη μείωση του αριθμού των επιμέρους διαγωνισμών ώστε να πραγματοποιείται ένας ανά μήνα.
            
         
               (3)
            
            
               Ο κανονισμός (ΕΕ) αριθ. 447/2010 πρέπει, συνεπώς, να τροποποιηθεί αναλόγως.
            
         
               (4)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 447/2010 τροποποιείται ως εξής:
   
               α)
            
            
               Στο άρθρο 1 προστίθεται η ακόλουθη παράγραφος:
               «Η προτεινόμενη τιμή είναι η τιμή ανά 100 κιλά προϊόντος.».
            
         
               β)
            
            
               Στο άρθρο 2, η παράγραφος 1 αντικαθίσταται από το ακόλουθο κείμενο:
               «1.   Η προθεσμία για την υποβολή προσφορών για τους επιμέρους διαγωνισμούς είναι η 11:00 π.μ. (ώρα Βρυξελλών) της τρίτης Τρίτης κάθε μηνός. Εντούτοις, τον Αύγουστο είναι η 11:00 π.μ. (ώρα Βρυξελλών) της τέταρτης Τρίτης και τον Δεκέμβριο η 11:00 π.μ. (ώρα Βρυξελλών) της δεύτερης Τρίτης. Εάν η Τρίτη είναι αργία, η εν λόγω προθεσμία είναι η 11:00 π.μ. (ώρα Βρυξελλών) της προηγούμενης εργάσιμης ημέρας.».
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερία της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Απριλίου 2011.
      
         
            Για την Επιτροπή, εξ ονόματος του Προέδρου,
         Neelie KROES
         
            Αντιπρόεδρος
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 126 της 22.5.2010, σ. 19.